கேள்வி: இந்திய தேசிய தொழிற் கொள்கை - தொழில்கொள்கை - 1991 என்பது என்ன?
பதில்: திரு நரசிம்மராவ் தலைமையில் அமைந்த புதிய காங்கிரஸ் அரசு 1991 ஆம் ஆண்டு ஜூலை திங்களில் தனது தொழில் கொள்கையை வெளியிட்டது. இதன் முக்கிய நோக்கங்கள்: #இந்திய தொழில் துறையை அரசு அதிகாரிகளின் பிடியில் இருந்து விடுவிப்பது. #இந்தியப் பொருளாதாரத்தை உலகப் பொருளாதாரத்துடன் ஒருமுகப்படுத்தும் வகையில் தாராளமயமாக்கல் #நேரடி வெளிநாட்டு முதலீடுகளின் மேல் இருந்த கட்டுப்பாடுகளை தளர்த்துவது மற்றும் உள்நாட்டு வர்த்தகர்களுக்காக எம்.ஆர்.தி.பி சட்டத்தின் கட்டுப்பாடுகளை நெகிழ்த்துவது #பல ஆண்டுகளாக நட்டம் ஈட்டி வருகிற அல்லது அரசுக்கு சுமையாக மாறிவிட்ட பொதுத் துறை நிறுவனங்களை தனியார்மயமாக்குவது.
கேள்வி: இந்திய தேசிய தொழிற் கொள்கை - தொழில் துறைக்கான உரிமம் வழங்கும் கொள்கை பற்றி விளக்கவும்.
பதில்: கீழ் காணும் தொழில் துறைகளுக்கு கண்டிப்பாக உரிமம் பெறவேண்டும் #நிலக்கரி மற்றும் பழுப்பு நிலக்கரி #பெட்ரோலியம், அதன் சுத்திகரிப்பு #சாராயம் உற்பத்தி #சர்க்கரை #விலங்குக் கொழுப்பு மற்றும் எண்ணெய் #புகையிலை இருந்து தயாரிக்கப்பட்ட சுருட்டு மற்றும் சிகரெட்டு மற்றும் அவற்றின் பதிலிகள் #அஸ்பெஸ்டாஸ் மற்றும் அதன் அடிப்படையில் தயாரிக்கப்படும் பொருட்கள் #மோட்டார் கார்கள் #ஆபத்தான வேதிப்பொருள்